કોલાબા-બાંદરા-સીપ્ઝ વચ્ચે દોડનારી મેટ્રો-૩ના પ્રોજેક્ટને કારણે સાઉથ મુંબઈના ગિરગામ વિસ્તારમાં વિસ્થાપિત થનારા લોકોના પુનર્વસન માટે કોઈ નક્કર યોજનાના અભાવે રહેવાસીઓ ભારે રોષમાં છે અને આજે તેઓ ચીરાબજાર, ગિરગામ અને ગ્રાન્ટ રોડ વિસ્તારમાં બંધ પાળીને તેમનો વિરોધ પ્રદર્શિત કરી રહ્યા છે. આ બંધની હાકલ ચીરાબજાર-ગિરગામ-ગ્રાન્ટ રોડ રહિવાસી બચાવ કૃતિ સમિતિએ આપી છે. શિવસેનાએ પણ મેટ્રો-૩ના પ્રોજેક્ટનો વિરોધ કર્યો હોવાથી આ બંધને સફળતા મળવાની શક્યતા છે.